Valdo Adamkaus premija

Valdo Adamkaus premija – premija, skiriama Lietuvos aplinkosaugai nusipelniusiems asmenims. Premiją buvo skiriama 1992–2005 m. 2020 m. Prezidento Valdo Adamkaus biblioteka-muziejus, kartu su Danos Gedvilienės fondu (Dana Gevila fund) paskelbė apie atnaujintos Prezidento Valdo Adamkaus Premijos steigimą.

 Istorija ir Premijos steigimas 2020 metais 
1992 m. Premiją įsteigė Lietuvos prezidentas Valdas Adamkus. Premija skiriama už svarbius teorinius bei praktinius ekologijos srities darbus, svarbių aplinkosaugos projektų įgyvendinimą, itin aktyvią organizacinę bei visuomeninę veiklą, susijusią su gamtosauga.

2020 m. Prezidento Valdo Adamkaus biblioteka-muziejus ir Danos Gedvilienės fondas (Dana Gedvila fund) įsteigė atnaujintą Valdo Adamkaus premiją. Danos Gedvilienės fondas Premijai paskyrė 100 000 dolerių.

Nuo 2020 m. veikianti Premija teikiama už visuomenės dėmesio ir pagarbos vertus pasiekimus bei pastangas apsaugoti ir atstatyti gamtinę aplinką Lietuvoje ir kaimynystėje bei užtikrinti išteklių tvarumą.

Organizatoriai akcentuoja, jog pažanga aplinkosaugoje gali vykti įvairiose srityse, todėl nominacijų Premijai laukiama keturiose skirtingų kategorijų veiklose:

 moksliniai tyrimai ir išradimai
 pilietinės veiklos
 politikos proceso vadovavimas
 verslumo vadovavimas

Iš šių kategorijų išrenkamas vienas Premijos laureatas.

Nominacijų teikimo laikas vyksta sausio – kovo mėnesiais. Premijos nugalėtojas skelbiamas balandžio mėnesį,  Žemės dienos proga. Apdovanojimas vyksta birželio 5  dieną – Tarptautinę aplinkos apsaugos dieną – Vytauto Didžiojo universiteto (VDU) Botanikos sode.

Nominacijas vertina ir Premijos nugalėtoją paskelbia Premijos komitetas, kurį sudaro Prezidento Valdo Adamkaus bibliotekos-muziejaus atstovai, aplinkosaugos srityje dirbantys mokslininkai, žiniasklaidos atstovai.

Premiją planuojama teikti kas metai, nugalėtojui paskiriant 5000 EUR premiją.

2021 m. naujame formate atkurtos premijos laureatu tapo dokumentinio filmo „Sengirė“ režisierius Mindaugas Survila, atkreipęs plačiosios visuomenės dėmesį į neeksploatuojamų miškų išsaugojimo būtinybę.Prezidento Adamkaus premija už pasiekimus gamtosaugos srityje skirta „Sengirės“ režisieriui Mindaugui Survilai, lrt.lt, 2021-04-22. Nuoroda tikrinta 2021-05-08.

2022 m. premijos laureatu išrinktas Giedrius Bučas, kuris įvertintas tai, kad jis savo veikla ir asmeniniu pavyzdžiu populiarina darnią gyvenseną, kuria socialines ir menines iniciatyvas burdamas įvairias bendruomenes ir skleidžia aplinkosaugines mintis bei griauna „žaliuosius mitus“Gamtosauginės Prezidento Adamkaus premijos laureatu išrinktas Giedrius Bučas. lrt.lt. Tikrinta 2022 04 22..

2023 m. laimėtoja paskelbta prof. dr. Tatjana Paulauskienė. Klaipėdos universiteto mokslininkė ir išradėja įvertinta už inovatyvių ir aplinkai draugiškų technologijų, skirtų naftos teršalų valymui iš vandens, kūrimą, ekologinį visuomenės švietimą bei už pasiekimus ir lyderystę ekologijos ir aplinkotyros mokslų srityje. Laureatę nominavo Klaipėdos universiteto Jūros technologijų ir gamtos mokslo fakultetas. Premijos įteikimo šventė vyko Lietuvos Respublikos prezidentūroje, Vilniuje.https://www.vdu.lt/lt/prezidento-v-adamkaus-premijos-laureate-isrinkta-t-paulauskiene/

2024 m. premijos laureatu tapo buvęs ilgametis Alytaus regiono atliekų tvarkymo centro direktorius Algirdas Reipas. Premija jam skirta už nuopelnus ir indėlį kuriant bei modernizuojant atliekų tvarkymo sistemą Lietuvoje, už sukurtą pavyzdinę ir modernią atliekų tvarkymo sistemą Alytaus regione. 

 Laureatai 
(Sąrašas nepilnas)
 1992 m. – gamtosaugininkas Saulius Gricius;
 1993 m. – miškininkas Kęstutis Kaltenis;
 1994 m. – geografas Česlovas Kudaba, gydytojas, muziejininkas Vaclovas Intas;
 1995 m. – architektas Albertas Lamauskas, geografas Paulius Kavaliauskas;
 1996 m. – ekologas Romas Pakalnis;
 1997 m. – agrochemikas Benediktas Jankauskashttp://www.samogit.lt/Samogitia_zurnalas/2010_2/Samgitia_2010_2_2-3.pdf;
 1998 m. – ekologė Zita Tverkutė, geologas Alfredas Radzevičius http://internet.ktu.lt/aidai/2061/aidai1.pdf KTU inf.] (PDF)http://adamkus.president.lt/one.phtml?id=1218 ;
 1999 m. – ekologas Kazimieras Šopauskashttp://193.219.47.10/mokslo-naujienos/files/mokslo-naujienos/ml/archyvas_ml/1998-2000/ml/192/sopauskas.html;
 2000 m. – Šiaulių miesto „Saulės“ pradinės mokyklos klubas „Žalioji svetainė“, Balninkų pagrindinės mokyklos jaunųjų miško bičiulių būrelis „Sudvaja“, Šilutės rajono Žemaičių Naumiesčio ekologų klubas „Atžalynas“, Šiaulių Juliaus Janonio gimnazijos iniciatyvinė grupė „Žemės draugai“, Utenos tarpmokyklinis aplinkotyros klubas „Viola“http://adamkus.president.lt/one.phtml?id=1218 ;
 2001 m. – pedagogė Danutė Janina Bajorinaitė, pedagogas, ekologas Benediktas Gaižauskas, pedagogė Regina Kliminskienė, pedagogas, gamtininkas Sigutis Obelevičius, edukologė Elena ŠapokienėVardinė prezidento Valdo Adamkaus premija (žiūrėta 2022-07-10);
 2002 m. – ekologas, aplinkotyrininkas Romualdas Juknyshttp://www.lms.lt/ML/acrobat/mokslolietuvanr192002.pdf[http://www.lms.lt/ML/200219/20021901.html;
 2005 m. – aplinkotyrininkas Jurgis Kazimieras Staniškishttp://internet.ktu.lt/lt/ktu/institut/frames_1.html ;
 2021 m. – režisierius Mindaugas Survila;
 2022 m. – visuomenininkas Giedrius Bučashttps://www.lrt.lt/naujienos/lietuvoje/2/1678562/gamtosaugines-prezidento-adamkaus-premijos-laureatu-isrinktas-giedrius-bucas;
 2023 m. – mokslininkė Tatjana Paulauskienė;
 2024 m. – ARATC direktorius Algirdas Reipas;
 2025 m. – gamtininkas Selemonas Paltanavičius.Valdo Adamkaus premija. Visuotinė lietuvių enciklopedija. 2021-08-23. Nuoroda tikrinta 2026-02-18.

 Šaltiniai 

Kategorija:Lietuvos premijos
Kategorija:Lietuvos aplinkos apsauga